પ્રશાંત દયાળ, મેરાન્યૂઝ, અમદાવાદ: આપણે જે માની છીએ, અથવા આપણને જે સત્ય લાગે છે તે કહેવાનો આપણને પુરો અધિકાર છે, પણ ક્રમશ જેટલી પણ સરકારોએ કેન્દ્રમાં અને રાજયોમાં સત્તા ભોગવી તેમની માનસીકતાને કારણે આપણે બહુમતી લોકો તેવુ માનતા થઈ ગયા છીએ કે જયાં સુધી આપણે રસ્તા ઉપર મોટી સંખ્યામાં રસ્તા ઉપર ઉતરીશુ નહીં ત્યાં સુધી સરકાર આપણી નોંધ પણ  લેતી નથી, જેના કારણે   વિવિધ રાજયોમાં અનેક માગણીઓને લઈ હજારો લોકો રસ્તા ઉપર ઉતર્યા હોવાના આપણી પાસે અસંખ્ય દાખલા છે, જો  લોકો રસ્તા ઉપર ઉતરી આવે તે પહેલા સંબંધી સત્તા મંડળો સામે  તે અંગે મૌખીક ને લખિત  રજુઆતો પણ થાય છે પણ સરકારને પણ આદત પડી છે કે તમે રસ્તા ઉપર આવશો નહીં ત્યાં સુધી અમે તમારી સાથે વાટાઘાટો કરીશુ નહીં, હમણાં આવુ જ કઈક દેશની રાજધાની દિલ્હી  અને દેશના નાના મોટા શહેરોમાં થઈ રહ્યુ છે.